Aukčná spoločnosť
Aukčná spoločnosť je obvykle súkromná spoločnosť zaoberajúca sa vykonávaním dobrovoľných dražieb a dobrovoľných aukcií. Najčastejšie funguje ako spoločnosť s.r.o., v niektorých krajinách môže takýto typ spoločnosti zriadiť za účelom napríklad dražieb umeleckých či kultúrnych diel aj štát (vtedy to môže byť aj tzv. národná aukčná spoločnosť). Dobrovoľné dražby sa týkajú najčastejšie hnuteľného majetku (napríklad autá, predmety, stroje, vybavenie) a nehnuteľného majetku (zväčša pozemky, bytové a nebytové priestory a nehnuteľnosti).
Celý proces aukcie sa riadi príslušnou legislatívou a zahŕňa všetky činnosti od zabezpečenia predmetu aukcie alebo dražby, cez ohodnotenie, propagáciu danej aukcie a dražby až po jej uskutočnenie v súlade so zákonom. Takéto spoločnosti fungujú na celom území Slovenska od hlavného mesta Bratislava až po východ krajiny. Najznámejšie u nás sú napríklad Soga, Darte alebo 1. (prvá) aukčná spoločnosť.